Gaston Doumergue
Store norske leksikon,Historie,Verdens historie og samtidshistorie,Europa,Frankrikes historie
Gaston Doumergue var en fransk politiker og advokat. Han var Frankrikes stats- og utenriksminister fra 1913 til 1914, president fra 1924 til 1931, deretter statsminister igjen fra februar til oktober 1934. Han var først sosialradikal, men ble senere en nærmest konservativ politiker.
Doumergue ble deputert i 1893 og senator i 1910. I årene 1902–1912 var han medlem av flere regjeringer. Han var stats- og utenriksminister i 1913–1914, og var senere medlem av alle regjeringer til 1917. Doumergue tok over som president etter Alexandre Millerand i 1924 under den tredje republikk. Han var sjef for en borgerlig samlingsregjering i februar–oktober 1934. Les mer i Store norske leksikon statsoverhoder i Frankrike Frankrike under tredje republikk